Sist gang, i løpet av 29 informative, men lett-tilgjengelige minutter,
så vi hvordan en rekke gjennombrudd førte til dannelsen av den moderne verden
og et våpen som kunne gjøre alt til hvitglødende dritt.
Men det var bare en del av historien. Den etterfølgende delen starter nå.
Det er år 1945.
Atombomben har nettopp sprengt. Verden ligger i ruiner.
Kloningen av Hitler har allerede begynt.
Fremtiden så usikker ut,
og den nærmet seg for hvert minutt, slik den alltid gjør.
Men dette skulle bli en fremtid ulik noen verden hadde sett.
En fremtid med månemenn og rockestjerner, big business og fri kjærlighet,
PC-er og Internett.
Og en drapsrobot sendt gjennom tiden for å drepe Sarah Connor.
Dog, det var bare i en film.
Den moderne sivilisasjon var her, men et sammenstøt mellom verdenssyn betød
at trusselen om verdensomspennende konflikt aldri var langt unna.
Kunne nye former for massekommunikasjon hjelpe oss med å være venner?
Eller det stikk motsatte?
Burde det være to sosiale medier,
et for folk som har rett, og et for folk som tar feil?
Jeg kjenner mange som jeg ville ha plassert i det sistnevnte. Duster.
Bli med meg til den siste delen av menneskehetens eksistens,
der jeg finner ut hvordan vi havnet der jeg er nå,
og hvor vi er i morgen, som akkurat nå er en onsdag.
Når fremtiden kommer, skjer den her,
på den skrøpelige boblen jeg har lært å kjenne som jorden.
Håret mitt ser jævlig ut.
Russland. Et stort land mot øst.
Det er første gang vi har nevnt det i denne serien,
men det har vært der hele tiden.
I begynnelsen av det 20. århundret var Russland et stort imperium,
slik Marvel Cinematic Universe er i dag.
Den gjennomsnittlige russer var en valmue, men han drømte om å være en mann.
Helst en rik en.
For mens de russiske valmuene levde i fattigdom,
bodde de rike i Sankt Petersburg.
Topprusseren het tsar Nikolaj, som er russisk for kong Nikolaj.
Han fikk styre landet som en diktator,
men jeg har blitt rådet til å si at Russland ikke styres slik i dag.
En verden som denne, der massene sliter for skillinger
mens en liten elite blir rik,
virker så åpenlyst urettferdig og utenkelig for oss i dag
at vi nesten ikke kan forestille oss hvordan det må ha vært.
En som mente det var ein haug med Scheiße, var den tyske tenkeren Karl Marx.
Det er vanskelig å se, men ser man etter, merker man at han hadde skjegg.
Marx hadde også en visjon
som han skrev ned i en bok ved navn Kommunemannen i Festo.
I dag er det en av de bøkene som nerder snakker om,
men som ingen faktisk leser. I likhet med alle andre bøker.
Men på den tiden var den et hit,
særlig populær blant 18-35 år gamle antikapitalister,
en revolusjonær demografi.
En russer som leste boken, er han som har hovedrollen på dette bildet:
Vladimir Iljitj John Lennon.
Lenin forestilte seg en verden uten eiendeler.
Kan du tenke deg det? Ingenting å drepe eller dø for,
et brorskap av mennesker.
Og han valgte å skape det med en voldelig oppstandelse.
I 1917 fikk han sjansen.
Takket være matmangel startet folk opptøyer over brød, slik ender gjør.
Lenin og tilhengerne hans hacket seg inn i Vinterpalasset
og lastet opp en kommunistregjering.
Russland endret navn til USSR, eller noen ganger CCCP.
Hva var Sovjetsitronen?
Du har visst misforstått og mener nok Sovjetunionen.
Nei, det er sitron. Jeg har nettopp lest det.
Enten er det feilstavet, eller så leser du dårlig.
Men du mener nok Sovjetunionen,
eller Unionen av sovjetiske sosialistrepublikker.
Jeg vil ikke være frekk, men du mansplainer litt.
Kan vi holde oss til emnet Sovjetsitronen?
-Ok. -Hva var det egentlig?
Bare si det om du ikke vet det. Jeg dømmer ikke.
Hvis du vil snakke om sovjetrussisk mat, kan vi godt det.
Det var en landbruksnasjon.
Så det var mye løk og poteter og mange andre ting.
-Hadde de turnips? -Det tror jeg.
Billige, lette å dyrke, hardføre, gode i en gryterett.
Hvorfor vet du så mye om grønnsaker?
Har du en kolonihage?
I 1924 forlot Lenin bandet
for å konsentrere seg om å eksistere i et liv etter døden han ikke trodde på.
Joseph Stalin overtok Lenins plass.
Han sto for en hensynsløs undertrykkelse
som drepte, utsultet eller forviste millioner av mennesker.
Men på plussiden hadde han en vennlig mustasje.
Kommunisme og kapitalisme er naturlige fiender,
som menn og kvinner og katter og hunder.
Men Russland og USA hadde lagt uenighetene til side
takket være en gjensidig interesse i å vinne 2. verdenskrig.
Avslutningen av 2. verdenskrig førte til mye fest i svart-hvitt,
da folk la årevis med konflikt og lidelse bak seg.
Men bak disse foreldede festlighetene var det problemer i anmarsj.
Etter at de slapp opp for slemminger å drepe,
ble Østen og Vesten mistenksomme overfor hverandre.
Det var begynnelsen på en helt ny konflikt:
Den kalde verdenskrigen.
Den kalde krigen er ganske komplisert, hva?
Er det viktig at vi nevner den, eller kan vi bare hoppe over den?
Den definerte siste halvdel av det 20. århundret.
-Dere bør derfor inkludere den. -Greit.
Etter hvert som Sovjetunionen utvidet seg, økte fiendskapen mellom Østen og Vesten.
Oppdelingen ble symbolisert ved oppføringen av Berlinmuren,
en slags skilsmisse laget av murstein.
Det var en fæl atmosfære av mistillit,
akkurat som med min eks, da jeg så hans 28 tapte anrop
fra en kontakt han hadde kalt "Puppe-Claudia" på telefonen sin.
Han sa det var en fra treningssenteret og at hun faktisk het det,
men jeg kjøpte det ikke da, Sean, og jeg gjør det heller ikke nå.
Håper det går bra med moren din.
Snart var det så mye paranoia mellom Østen og Vesten
at de begynte å spionere på hverandre, lagret atomvåpen
og utkjempet en rekke stedfortrederkriger.
Russland og USA førte kriger der de brukte andre land til å kjempe med.
Er det som å velge en karakter til å kjempe med i Street Fighter II?
Gjennom historien har det vært en tendens til å prøve å bruke andre krefter,
krigere fra andre land, til å bidra med å kjempe.
Ok. Så det er akkurat som Street Fighter.
Hvis dette var Street Fighter II, og amerikanerne valgte karakteren Ken,
ville russerne da ha valgt Zangief fordi han er fra Sovjetunionen?
Eller ville de ha valgt en som Dhalsim?
Han er helt klart et bedre valg, for han kan hoppe over Kens ildkuler.
Jeg vet ikke. Du må nok spørre president Putin
for å få et definitivt svar på det.
De ville nok ha valgt dem som kunne slå Ken lettest.
I mellomtiden konkurrerte Østen og Vesten også
om å være de første til å utforske stjernene.
Rivaliseringen ble kjent som romkappløpet fordi det klinger fint,
men kanskje ikke på russisk. Vi vet ikke hva de kalte det.
Vi burde nok ha funnet det ut før vi filmet dette.
De første oppskytningene ble ansett som totale katastrofer da,
men vi vet nå at de virker beroligende sammen med lett jazzmusikk.
DE RØDE SKYTER OPP SATELLITT
I dag er det en ny måne på himmelen,
en 23 tommers metallkule sendt i kretsløp av en russisk rakett.
I 1957 ble russerne de første til å gjennomføre en vellykket oppskytning.
Hvorfor sendte russerne sperma i kretsløp?
Når man ser på russiske ord,
så var navnet på verdens første satellitt Sputnik 1.
-Og russerne… -Er det russisk for sperma?
Nei, det er russisk for "reisende".
Sperma i kretsløp ville nok flyte rundt i små kuler slik som i badekaret.
Beklager, skal jeg bytte emne?
Hakk i hæl på Sputnik var denne sovjetiske romhunden Laika,
som suste ut i rommet november 1957.
Hva skjedde med Laika?
De ga henne vel et kjøttbein og klødde henne på magen da hun kom tilbake.
Laika kom dessverre aldri tilbake til jorden,
for like etter oppskytningen døde hun av overopphetning.
Du kødder!
Skulle ønske det. Hun ble sendt av gårde med en enveisbillett.
Det er en død hund i rommet!
Så det er en død hund bakerst i bildet
i alle filmer innspilt i rommet, som Star Wars.
-Jeg vil ikke si… -Det er døde hunder i Star Wars!
Det er uakseptabelt.
Laikas satellitt brente etter hvert opp i jordens atmosfære,
men det var lenge etter at hun var død.
Som sagt døde hun få timer etter oppskytningen.
Beklager, men vi må ha ett minutts stillhet for Laika.
Ok.
Det er en død hund i rommet.
Vekk fra romkappløpet levde hverdagsrusserne ofte harde liv,
mens amerikanere derimot så ut til å nyte et liv med ubekymret luksus og hatter.
Var 1950-tallet ekte?
-Ja, det var så absolutt ekte. -Er vi sikre? Det ser oppdiktet ut.
Det er bare menn med hatter og husmødre som smiler på kjøkkenet.
Var disse menneskene virkelige, og skjedde alt det?
Mye av det er fra reklamer.
55 Chevroleten ser lavere, bredere og lengre ut.
Det mest populære dramaet på 1950-tallet var en TV-serie ved navn Reklamer.
Den fortalte historien om en mann eller kvinne som ville ha noe,
og så kjøpte de det og ble glade.
Det aller første eksempelet på en fortelling i tre akter.
-Det er fantastisk! -Ja!
Reklamer var så innflytelsesrike å de fikk seerne
til å ønske at de også var noen som kjøpte ting.
De jobbet hardt for å kjøpe en bil
så de kunne kjøre til butikkene og kjøpe flere ting,
som de måtte betale for ved å gå tilbake til arbeid, som de ble ulykkelige av.
Så oppmuntret de seg selv ved å gå ut og kjøpe flere ting,
som de måtte jobbe for å betale for.
-Det er fantastisk! -Ja!
De stoppet bare med å jobbe og kjøpe
for å se på TV.
Og det var på disse radiobølgene en ny slags kultur ble født:
Populærkultur, i motsetning til normal kultur, som var malerier og Beethoven.
Dette var noe folk faktisk nøt.
I årtier hadde nytenkende svarte artister bygget videre på hverandres arbeid
og utviklet en ny musikkform, som hvite kunne late som var deres.
Hvorfor sier folk at Elvis Presley approprierte hvit musikk?
Det sier de ikke. De sier at han approprierte svart musikk.
Han var en hvit mann som sang musikk av svart opprinnelse.
Var han nødt til å beklage på sosiale medier?
Nei, for det var ingen sosiale medier på den tiden.
-Hvorfor beklager ikke Elvis nå? -Fordi Elvis er død.
Så nå approprierer han døde folks livsstiler? For en jævla tyv.
Etter en fattig barndom og hoftelidelse nøt Elvis godt av massemediene,
som viste ham til flere millioner TV-seere i renskåret form.
Hvorfor var det så farlig å vise Elvis fra midjen og ned?
Var han naken nedenunder som en pervo under en Zoom-samtale?
Han var ikke naken.
Han bevegde hoftene sine på en veldig seksuell måte.
Og folk var veldig redd for
at unge kvinner skulle bli litt for opphisset av Elvis.
Folk var pripne på den tiden, hva?
Hvis de så penisen hans, ville de nok ha fått slag.
Trolig. Men jeg tror ikke det ville ha kommet med i…
Herregud.
Det er ingen vits. Hva er morsomt med det?
Hvis de så penisen hans, ville de ha fått slag.
Det er ikke morsomt. Det er folks liv vi snakker om her.
Elvis var så farlig eksplosiv
at han ble rekvirert av USAs hær til militært bruk.
Ikke rart med tanke på hva som foregikk.
Både Russland og USA holdt på å bygge opp enorme lagre med atomvåpen,
nok til å ødelegge hele planeten flere ganger
i tilfelle de bommet den første gangen.
Det så ut til at planeten var på vei mot 3. verdenskrig,
og i begynnelsen av 60-tallet trillet den opp til kanten av avgrunnens rand
og stirret rett inn i et dyp uten noen vei tilbake.
Krise!
Ordet trer plutselig
illevarslende frem i avisene over hele USA…
I kube-missilkrisen,
hva var farligst? Kubene eller missilene?
Du tenker på Cubakrisen, som refererer til Cuba,
et land utenfor USAs kyst nær Florida.
Er ikke en kube en elendig form for et missil? Det er som en murstein.
I 1959 hadde det vært en kommunistisk revolusjon i Cuba.
En mann ved navn Fidel Castro kom til makten og ble venner med Russland.
I 1962 oppdaget USA at sovjetene ville bruke Cuba som base for atommissiler,
og de missilene kunne nå Florida på bare 20 minutter,
hvis vinden var grei, og de kunne finne et sted å parkere.
USAs president og pinup-modell, John F'ing Kennedy,
krevde missilene fjernet, ellers var krig uunngåelig.
Eller enda verre, mulig.
I seks dager holdt verden pusten,
så folk kunne ha dødd av kvelning før bombene overhodet gikk av.
Til slutt trakk den sovjetiske keiseren Nikita Khrusjtsjov seg
som en feig, liten kylling,
og missilene hans vendte hjem med halen mellom beina.
Kennedy vant.
John F. Kennedy vant Cubakrisen.
Hvorfor skjøt han seg selv etterpå?
Det gjorde han ikke. Han forhandlet frem en løsning på Cubakrisen
med den sovjetiske lederen Nikita Khrusjtsjov.
Etter det ble han drept i Dallas i Texas
i 1963, dessverre. Men han avfyrte ikke kulen.
Ok. Det er ironisk at han var så bekymret over cubanske missiler,
når det var en pistol i Texas som burde ha bekymret ham.
Han sparket nok seg selv etter at han ble skutt.
Etter å ha unngått dommedag hungret verden etter forandring,
og da kom en ny generasjon som ville gi fred en sjanse.
Heltene deres var ikke politikere,
men motkulturelle musikere hvis verker definerte æraen.
Rolling Stones var enorme på 1960-tallet.
Ville det være rimelig å si at de var deres tids Beatles?
De var aktive samtidig.
Det var en rivalisering mellom Stones og Beatles.
Ok, men Beatles var allerede deres tids Elvis.
Så det er en ekstra Beatles. Kan vi gi den til Rolling Stones,
selv om de var aktive på samme tid?
Folk har sine preferanser mellom Beatles-stilen og Stones-stilen.
Ok, så hvilken av "deres tids Beatles" var best,
Beatles én eller Beatles to?
Beatles en er nok den foretrukne… Eller… den første Beatles.
Neste spørsmål:
Av alle band fra 1960-tallet, hvilket av dem var The Kinks?
I mellomtiden pågikk romkappløpet ennå.
NASA hadde brukt milliarder på å utvikle en rakett kraftig nok til å nå månen,
men ikke så kraftig at den ville sprenge i luften der oppe.
Om bord var Neil Armstrong, Alan Alda
og en annen mann, som ba om å forbli anonym.
Den 20. juli 1969 så hele verden på TV for å se om månen eksploderte,
og også fordi det ikke var noe annet å se på.
DE FØRSTE MÅNEBILDENE
Seerne må ha blitt forbløffet over
den fæle bildekvaliteten, som var elendig selv for den tiden.
Se selv.
Det ser ut som de har flydd til slørdimensjonen for å fange en flekk.
Det er et lite skritt for et menneske,
men et stort sprang for menneskeheten.
Lydkvaliteten var også elendig, men han sa
at det var et lite skritt for menn, men et bionisk sprang for menneskeheten.
Og erklærte at månen var for menn.
Derfor er kvinner den dag i dag nektet adgang til månen.
Med månelandingene hadde menneskeheten oppnådd en storhet
som overskred jordiske grenser og utforsket selve himmelen.
Sett at noe av dette faktisk skjedde.
Mange mennesker på Internett sier at månelandingen var falsk.
-Hvor rett har de i det? -De tar helt feil.
Ingen historiker har noen gang tvilt på Apollo-prosjektets ekthet,
for ingen av de såkalte bevisene
som konspirasjonsteoretikere kommer med, har holdt vann ved ettersyn.
Men den er tydeligvis falsk, for hvordan kan de lande på månen
hvis månen ikke er ekte?
Hva får deg til å tro at månen ikke er ekte?
Det er den ikke. Jeg vet ikke om du har sjekket selv,
men min venn Paul sendte meg en video som avslører alt sammen.
Kan du bevise at månen eksisterer? Det kan du vel ikke?
Vi ser den på himmelen. Vi har sendt romfartøy til månen.
Vi har brakt prøver tilbake til jorden.
Nei. Se på videoen. Den vil åpne øynene dine.
Du tror vel også på natten, hva?
Jeg opplever den akkurat som milliarder av mennesker rundt om i verden.
Så jeg tror på nattetid, ja. Jeg tror at når jorden roterer,
har vi en mørkeperiode vi kaller nattetid.
Våkn opp. Alt er i videoen. De får oss bare til å tro at månen
og natten er virkelig for å holde oss lydige.
Tenk over det. Babyer har ikke blitt indoktrinert ennå,
så de vet at natten ikke finnes. Det er derfor de våkner skrikende.
La oss gå videre.
Romkappløpet var over. USA hadde vunnet.
Prisen hadde vist seg å være historiens verste feriemål,
som de ikke engang kunne advare folk om fordi TripAdvisor ikke eksisterte.
Men det var en trøstepremie:
Historiens beste feriebilde, tatt på Apollo 8 og kjent som jordoppgang.
I dag er det for kjedelig å vise
i en skjellsettende dokumentar i mer enn åtte sekunder.
Men på den tiden fikk dette fotografiet folk til å tenke.
Og ikke bare en liten tanke som: "Det ser bra ut", men en stor tanke.
Det fikk oss til å innse at planeten vår er skjør.
Den økologiske bevegelsen hadde alltid vært populær blant hippier,
men folk ignorerte dem på grunn av måten de var kledd på,
og fordi de var for stein til å få frem poenget sitt på forståelig vis.
Men nå begynte forskere å bekymre seg for planetens tilstand.
For ikke å bli forvekslet med hippier
gikk de i rene, hvite frakker og briller for å formidle advarslene sine.
Men vi ignorerte dem også, for de så ut som nerder.
Problemet var fremskritt.
Alle de moderne tingene vi hadde blitt så avhengig av, krevde elektrisitet
som kom fra kraftverk som brente fossilt brennstoff,
som danner en gass ved navn CO2, som flyr ut av pipene
og hindrer himmelen i å fungere.
Én løsning på all denne miljøskaden var å bygge atomkraftverk,
som ikke er nær å avgi like mye skadelig materiale.
Om ikke de sprenger i luften, noe som aldri skjer.
Frem til det gjorde det i 1986 i Tsjernobyl.
Strålingen fra Tsjernobyl forvandlet et enormt område til en dødbringende sone
enda verre enn Reigate sentrum.
Nedfallet strakte seg over tusenvis av kilometer
og hadde en uforutsett bivirkning:
Det gjorde murstenene i Berlinmuren ekstremt skrøpelige.
Så skrøpelige at den begynte å falle sammen.
Desperate lokalbeboere løp for å hjelpe muren
med hamre og knyttnever.
Men det var nytteløst.
Da muren døde, døde kommunismen også. Kapitalismen hadde vunnet.
Og finansmarkedene omfavnet globaliseringen
til den fengende lyden av den belgiske techno-låten "Pump Up the Jam".
"PUMP UP THE JAM" ER ET ANAGRAM AV "JAM UP THE PUMP"
SANGEN BLE SPILT FEM GANGER PÅ RAD I REGISSØR STANLEY KUBRICKS BEGRAVELSE
TECHNOTRONICS HJEMPLANET, JORDEN, BESTÅR AV 70 % VANN
HVIS DU ISOLERER DE ENKELTE TROMMESLAGENE FRA SANGEN OG ARRANGERER DEM I EN SIRKEL,
LÅSER DE OPP EN JUKSEMODUS SOM LAR EN GÅ GJENNOM VEGGER
Plutselig tjente alle, bortsett fra fattige, så mye penger
at det ikke var plass til å lagre alle i mynter.
I stedet måtte de lagres som tall på en skjerm,
omgitt av menn som ropte til dem for å holde dem der inne.
For å holde styr på pengene trengte verden en spesiell megakuleramme,
og heldigvis hadde den en: datamaskinen.
I dag er datamaskiner overalt, men de pleide å være en besværlig sjeldenhet.
På 50- og 60-tallet kunne en datamaskin fylle opp et helt rom,
men på 1970-tallet gjorde ingeniører en overraskende oppdagelse.
Hvis de droppet blinklysene og de snurrende båndene,
kunne de gjøre datamaskiner mye mindre.
Faktisk små nok til å kunne være på ens fingertupp.
Dette var mikrochipen, og den var fantastisk.
Takk. Nå får du den lille karen tilbake.
Mikrochipen kunne faktisk ikke gjøre noe
før man stappet den i en stor maskin som denne.
Men med hensyn til gulvplass var den allikevel en stor forbedring.
Nå var datamaskiner små nok til å dele hus med,
og mange flere ville ha en.
Silicon Valley ble født.
Et dataland som ville bli definert av rivaliseringen mellom to menn:
Bill Gates og Steve Jobs.
Navnene var kanskje kjedelige, men ordene deres var enda kjedeligere.
Gates grunnla Microsoft
og gjorde suksess med den uoffisielle etterfølgeren til Ms Pac-Man
kalt MS-DOS.
I mellomtiden hadde Jobs skapt Apple Macintosh,
verdens første selvgode datamaskin.
Mens deres rivaliserende systemer holdt databrukere adskilt,
prøvde noe å bringe alle folk sammen.
WWW, web-wide-world.
Internett var så moderne og interessant
at menneskeheten kanskje aldri ville reise seg fra skrivebordet igjen.
Men i en dramatisk og betydningsfull presentasjon avslørte Steve Jobs
at han hadde puttet Internett i et bærbart rektangel og forandret verden for alltid.
Og vi kaller den iPhone.
Dens suksess førte til mange imitasjoner, som den moren din bruker.
Og snart var smarttelefoner så vanlige at du sikkert ser på en nå
fremfor meg mens jeg sier dette.
Smarttelefoner revolusjonerte måten mennesker samhandler på
ved å tilby en sosialt akseptabel måte å ignorere alle rundt oss.
Men vi er ikke ensomme. Sosiale medier har gjort det lettere enn noen gang
å knytte bånd med millioner
over noe så enkelt som et kattebilde eller den rituelle utskjemmingen av fremmede.
Man ser lett hvorfor telefonen har blitt århundrets mest populære oppfinnelse.
Den er utrolig avansert,
men samtidig så enkel at selv et barn kan lage en.
Faktisk ikke bare én, men rundt 50 av disse i timen
hvis det vil unngå enda en natt i straffeavdelingen.
Dessverre døde Steve Jobs før han kunne være vitne til Apples suksess,
bortsett fra de første par hundre milliarder dollarene.
På sitt dødsleie fikk han Apples ingeniører til å love
å skifte iPhones hodetelefonplugg hvert tredje år,
og så lastet han opp seg selv til skyen.
I mellomtiden kastet Gates bort formuen på å utrydde malaria i den tredje verden.
Men til tross for Apple og Microsofts totale fiasko
fortsetter datamaskiner å gå fra styrke til styrke.
Noen mener vi er på vei mot singulariteten,
der kunstig intelligens blir for smart for vårt eget beste.
Mens andre tror dette allerede har skjedd
og at hele den menneskelige sivilisasjon kun eksisterer i en datasimulasjon.
Hvordan vet vi at vi ikke er i en simulasjon?
Det gjør vi ikke. Det er mange smarte mennesker
som tror det er mulig at vi lever i en simulasjon.
Hvis dette er en simulasjon,
hvorfor får datamaskinen meg til å spørre deg om dette?
Altså… Fra mitt perspektiv stiller du et spørsmål,
så jeg kan forestille meg at du styres av en datamaskin,
men du kan føle at du har fri vilje og stiller de spørsmålene selv.
Hvorfor må jeg egentlig komme og filme dette?
Kunne ikke en datamaskin bare vise det på TV-en i simulasjonen,
eller er det der jeg er?
Eksisterer jeg overhodet? Hvorfor skjer dette?
Hvorfor er det ikke bare meg som spiser en sjokolade-eclair i en loop?
Som i en GIF. Det ville jeg gjerne gjort.
Er folk i en GIF-loop egentlig fanget i en simulasjon?
Er det hva som skjer med dem? Hvor passer veps inn i simulasjonen?
-Jeg er ikke helt sikker på hvordan… -Unnskyld, det er for mye, hva?
I denne serien har vi ført dere fra vår primitive begynnelse
gjennom åndelige vekkelser, kulturelle eksplosjoner
og store vitenskapelige gjennombrudd.
Nå, i dette øyeblikk, er menneskeheten spiddet ved en korsvei
og går en usikker fremtid i møte.
Kan vi takle utfordringen med klimaendringer?
Eller det motsatte av det?
Vil datamaskiner lære å slette oss?
Og hvis de gjør det, hvordan får vi oss selv ut av papirkurven?
Kan menneskeheten lære å leve i fred med seg selv?
Eller er vi alle
i ferd med å leve gjennom sivilisasjonens siste timer, minutter og sekunder?
Eller det motsatte, jeg vet ikke.
Og det gjør ikke du heller.
Men uansett hva som skjer, vil det skje akkurat her på jorden.
Fantastisk, da var det i boks.
-Ja? -Ja. Takk.
-Det var det? -Ja. Godt jobbet.
-Så vi er ferdige? -Ja.
Flott. Kan dere virkelig få det til å virke som jeg har vært alle de stedene?
-Ja. Ikke tenk på det. -Virkelig?
Vi gjør det på datamaskinene etterpå. De er utrolige i dag.
Supert, vi ses. Farvel!
Kutt der, gutter. Takk, farvel!
Det var ganske bra, syns jeg.
Fantastisk. Takk.
Tekst: Rune Kinn Anjum